Document ID: /roh_data/filtered/swiss_laws_in_ROHinterleaved.jsonl.gz/4666

This text was translated from DE into Rumantsch Grischun.

Die zuständige Kommission jedes Rates beschliesst, ob sie einer Petition Folge gibt oder ob sie ihrem Rat beantragt, der Petition keine Folge zu geben. Kann das Anliegen der Petition als Antrag zu einem hängigen Beratungsgegenstand eingebracht werden, so berichtet die Kommission dem Rat bei der Behandlung dieses Beratungsgegenstandes über die Petition. Die Kommission stellt einen Antrag zu diesem Beratungsgegenstand oder sie verzichtet auf einen Antrag. Die Petition wird ohne Ratsbeschluss abgeschrieben, sobald der Beratungsgegenstand erledigt ist. Nach Abschluss der Behandlung einer Petition informieren die Parlamentsdienste die Petentinnen und Petenten darüber, wie ihrem Anliegen Rechnung getragen wurde. Die Präsidentinnen oder Präsidenten der vorberatenden Kommissionen beider Räte können eine Petition direkt beantworten, wenn:a. deren Ziel mit einer parlamentarischen Initiative, mit einem Vorstoss oder mit einem Antrag nicht erreicht werden kann;b. deren Inhalt offensichtlich abwegig, querulatorisch oder beleidigend ist. Fassung gemäss Ziff. I des BG vom 3. Okt. 2008, in Kraft seit 2. März 2009  (AS 2009 725; BBl 2008 1869, 3177).

La cumissiun cumpetenta da mintga chombra decida, sch’ella vul acceptar la petiziun u sch’ella propona a la chombra da refusar quella. Sche la petiziun po vegnir preschentada en furma d’ina proposta relativa ad in object da tractativa pendent, infurmescha la cumissiun la chombra davart la petiziun cura ch’ella tracta quest object. La cumissiun fa ina proposta per l’object da tractativa u desista da far quai. La petiziun vegn annullada senza in conclus da la chombra, cura che l’object da tractativa è liquidà. Suenter ch’il tractament d’ina petiziun è terminà infurmeschan ils Servetschs dal parlament ils petents, co ch’igl è vegnì tegnì quint da la finamira da lur petiziun. Ils presidents da las cumissiuns predeliberantas da tuttas duas chombras pon respunder directamain ad ina petiziun, sche:a. la finamira da quella na po betg vegnir cuntanschida cun ina iniziativa parlamentara, cun ina intervenziun u cun ina proposta;b. il cuntegn da quella è evidentamain fauss, da caracter querulant u offendent. Versiun tenor la cifra I da la LF dals 3 d’oct. 2008, en vigur dapi ils 2 da mars 2009 (AS 2009 725; BBl 2008 1869, 3177).